CELEX: 62016TA0558
Language: lt
Date: 2017-11-22 00:00:00
Title: Byla T-558/16: 2017 m. lapkričio 22 d. Bendrojo Teismo sprendimas byloje von Blumenthal ir kt. / EIB (Viešoji tarnyba — EIB personalas — Darbo užmokesčio ir darbo užmokesčio didėjimo sistemos reforma — Neteisėtumu grindžiamas prieštaravimas — Vienodas požiūris — Atsakomybė)

15.1.2018   
            
            
               LT
            
            
               Europos Sąjungos oficialusis leidinys
            
            
               C 13/15
            
         2017 m. lapkričio 22 d. Bendrojo Teismo sprendimas byloje von Blumenthal ir kt. / EIB
   
   (Byla T-558/16) (1)
   
   ((Viešoji tarnyba - EIB personalas - Darbo užmokesčio ir darbo užmokesčio didėjimo sistemos reforma - Neteisėtumu grindžiamas prieštaravimas - Vienodas požiūris - Atsakomybė))
   (2018/C 013/25)
   Proceso kalba: prancūzų
   
      Šalys
   
   
      Ieškovai: Henry von Blumenthal (Bergem, Liuksemburgas), Marc D’Hooge (Liuksemburgas, Liuksemburgas), Giulia Gaspari (Liuksemburgas), Patrick Vanhoudt (Gonderange, Liuksemburgas) ir Dalila Bundy (Cosnes-et-Romain, Prancūzija), atstovaujami advokato L. Levi
   
      Atsakovas: Europos investicijų bankas, iš pradžių atstovaujamas C. Gómez de la Cruz, G. Nuvoli ir T. Gilliams, vėliau – T. Gilliams ir G. Faedo, padedamų advokato P.-E. Partsch
   
      Dalykas
   
   SESV 270 straipsniu grindžiamas prašymas, kuriuo siekiama, pirma, panaikinti 2015 m. balandžio mėn. ir paskesniuose atlyginimo lapeliuose esančius sprendimus taikyti ieškovams 2014 m. gruodžio 16 d. EIB valdybos sprendimą, 2015 m. vasario 4 d. EIB valdymo komiteto sprendimą ir 2015 m. balandžio mėn. parengtus biuletenius, susijusius su atlyginimu ieškovams už atliktą darbą ir, antra, nurodyti EIB sumokėti ieškovams sumą, pirma, atitinkančią taikant minėtus sprendimus išmokėto darbo užmokesčio ir pagal EIB įsipareigojimus mokėtino darbo užmokesčio skirtumą, ir, antra, žalos atlyginimą nuostoliams, kuriuos jie patyrė dėl perkamosios galios praradimo, ir tariamai patirtai neturtinei žalai atlyginti.
   
      Rezoliucinė dalis
   
   
               1.
            
            
               Atmesti ieškinį.
            
         
               2.
            
            
               Priteisti iš Henry von Blumenthal, Marc D’Hooge, Giulia Gaspari, Patrick Vanhoudt ir Dalila Bundy bylinėjimosi išlaidas.
            
         
      (1)  OL C 414, 2015 12 14 (byla iš pradžių užregistruota Europos Sąjungos tarnautojų teisme numeriu F-99/15, o 2016 m. rugsėjo 1 d. perduota Europos Sąjungos Bendrajam Teismui).